CELEX: 62016TN0079
Language: lt
Date: 2016-02-19 00:00:00
Title: Byla T-79/16: 2016 m. vasario 19 d. pareikštas ieškinys byloje Vereniging Gelijkberechtiging Grondbezitters ir kt./Komisija

4.4.2016   
            
            
               LT
            
            
               Europos Sąjungos oficialusis leidinys
            
            
               C 118/41
            
         2016 m. vasario 19 d. pareikštas ieškinys byloje Vereniging Gelijkberechtiging Grondbezitters ir kt./Komisija
   
   (Byla T-79/16)
   (2016/C 118/48)
   Proceso kalba: nyderlandų
   
      Šalys
   
   
      Ieškovai: Vereniging Gelijkberechtiging Grondbezitters (Hoenderloo, Nyderlandai) ir dar 21 ieškovas, atstovaujami advokatų H. Viaene, D. Gillet ir T. Ruys
   
      Atsakovė: Europos Komisija
   
      Reikalavimai
   
   Ieškovai Bendrojo Teismo prašo:
   
               —
            
            
               pripažinti ieškinį dėl panaikinimo priimtinu,
            
         
               —
            
            
               panaikinti 2015 m. rugsėjo 2 d. Komisijos sprendimą dėl neva neteisėtos valstybės pagalbos, susijusios su subsidijuotu gamtinių zonų įsigijimu arba nemokama galimybe jomis naudotis (Pagalba SA.27301 (2015/NN) – Nyderlandai) ir implicitinį sprendimą, kuriuo atmestas Vereniging Gelijkberechtiging Grondbezitters skundas,
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdami ieškinį ieškovai remiasi keturiais pagrindais.
   
               1.
            
            
               Pirmasis ieškinio pagrindas susijęs su SESV 108 straipsnio 2 dalyje įtvirtintų procedūrinių teisių pažeidimu. Komisija, užbaigusi pirminį tyrimą negalėjo pakankamai aiškiai konstatuoti dėl valstybės pagalbos suderinamumo, ypač dėl šių aspektų:
               
                           —
                        
                        
                           neįprastai ilgo pirminio tyrimo;
                        
                     
                           —
                        
                        
                           labai didelio suinteresuotųjų asmenų susirašinėjimo atliekant pirminį tyrimą;
                        
                     
                           —
                        
                        
                           kol buvo atliekamas pirminis tyrimas, sprendimu suteikta pagalba buvo pakeista kita pagalba;
                        
                     
                           —
                        
                        
                           Komisijos suteiktos naujos pagalbos turinio.
                        
                     
         
               2.
            
            
               Antrasis ieškinio pagrindas susijęs su negaliojimo atgal ir teisinio saugumo principų pažeidimu.
               Komisija pažeidė negaliojimo atgal ir teisinio saugumo principus, nes Valstybės pagalbos, skiriamos kompensacijos forma, pagrindų sprendimą (1), kuris įsigaliojo 2012 m. sausio 31 d., taikė pagalbai, kuri nebeteikiama nuo 2011 m. ir jau buvo pakeista nauja, Komisijos patvirtinta pagalbos sistema.
            
         
               3.
            
            
               Trečiasis ieškinio pagrindas susijęs su teisės klaida ir motyvacijos stoka taikant Pagrindų sprendimą.
               
                           —
                        
                        
                           Komisija padarė akivaizdžią vertinimo klaidą, susijusią su skyrimo sprendimo dėl viešojo intereso paslaugų teikimo sąlygos taikymu, ypač dėl skyrimo laikotarpio. Be to, ji taip pat padarė akivaizdžių klaidų nagrinėdama kompensacijos sumos ir atskiros apskaitos sąlygos klausimus.
                        
                     
                           —
                        
                        
                           Nustatant, ar yra skyrimo sprendimas, kuriuo reikia siekiant teikti viešojo intereso paslaugas, nebuvo išnagrinėtas klausimas, ar nemokamo žemės sklypų skyrimo atveju omeny turimas ne paskyrimo sprendimas. Be to, Komisija taip pat neišnagrinėjo garantijų, kuriomis siekiama išvengti per didelių kompensacijų neatlygintinai perleidžiant žemės sklypus.
                        
                     
         
               4.
            
            
               Ketvirtasis ieškinio pagrindas susijęs su SESV 106 straipsnio 2 dalies pažeidimu.
               
                           —
                        
                        
                           Nemokamos paslaugos ir įsigijimui sumokėta pagalba akivaizdžiai nereikalingos ir netinkamos siekiant su gamtos apsauga susijusio tikslo.
                        
                     
                           —
                        
                        
                           Tam, kad būtų galima vykdyti įsipareigojimą teikti su gamtos apsauga susijusias viešąsias paslaugas, nėra būtina ir pagrįsta, kad pagalba galėtų pasinaudoti konkrečiai13 žemės plotų apdirbimo organizacijų.
                        
                     
         
      (1)  2011 m. gruodžio 20 d. Komisijos sprendimas 2012/21/ES dėl Sutarties dėl Europos Sąjungos veikimo 106 straipsnio 2 dalies taikymo valstybės pagalbai, kompensacijos už viešąją paslaugą forma skiriamai tam tikroms įmonėms, kurioms pavesta teikti visuotinės ekonominės svarbos paslaugas (pranešta dokumentu Nr. C(2011) 9380) (OL L 7, 2012, p. 3).